CELEX: 62012CN0362
Language: sl
Date: 2012-07-30 00:00:00
Title: Zadeva C-362/12: Predlog za sprejetje predhodne odločbe, ki ga je vložilo Supreme Court of the United Kingdom (Združeno kraljestvo) 30. julija 2012 – Test Claimants in the Franked Investment Income Group Litigation proti Commissioners of Inland Revenue, Commissioners for Her Majesty's Revenue and Customs

13.10.2012   
            
            
               SL
            
            
               Uradni list Evropske unije
            
            
               C 311/5
            
         Predlog za sprejetje predhodne odločbe, ki ga je vložilo Supreme Court of the United Kingdom (Združeno kraljestvo) 30. julija 2012 – Test Claimants in the Franked Investment Income Group Litigation proti Commissioners of Inland Revenue, Commissioners for Her Majesty's Revenue and Customs
   (Zadeva C-362/12)
   2012/C 311/05
   Jezik postopka: angleščina
   
      Predložitveno sodišče
   
   Supreme Court of the United Kingdom
   
      Stranke v postopku v glavni stvari
   
   
      Tožeče stranke: Test Claimants in the Franked Investment Income Group Litigation
   
      Toženi stranki: Commissioners of Inland Revenue, Commissioners for Her Majesty's Revenue and Customs
   
      Vprašanji za predhodno odločanje
   
   
               1.
            
            
               Ali je v skladu z načeli učinkovitosti, pravne varnosti in zaupanja v pravo, če država članica – kadar lahko davčni zavezanec v skladu z zakonodajo države članice za zahtevek za povračilo davkov, obračunanih v nasprotju s členoma 49 in 63 PDEU, izbira med dvema možnima podlagama za tožbo in za eno od njiju velja daljši zastaralni rok – sprejme zakonodajo, s katero daljši zastaralni rok skrajša brez predhodne objave in retroaktivno od dneva javne objave predloga nove zakonodaje?
            
         
               2.
            
            
               Ali bi bil odgovor na prvo vprašanje drugačen, če je bila takrat, ko je davčni zavezanec vložil tožbo na tožbeni podlagi, za katero je veljal daljši zastaralni rok, veljavnost podlage za tožbo po nacionalnem pravu priznana šele (i) na novo in (ii) s strani sodišča nižje stopnje in jo je najvišje sodišče pravnomočno potrdilo šele kasneje?